**PROTOKOL POSTUPANJA OD 01.06.2020. GOD. U IZMIJENJENIM UVJETIMA RADA U TALIJANSKOM DJEČJEM VRTIĆU MRVICA BUJE ZA VRIJEME COVID-19**

**NAPOMENA: UPUTE SU SASTAVLJENE PREMA NAPUTCIMA HRVATSKOG ZAVODA ZA JAVNO ZDRAVSTVO I PREPORUKAMA MINISTARSTVA ZNANOSTI I OBRAZOVANJA**

TEMELJNE ODREDNICE:

Rad ustanove je organiziran na način da se osigura u što većoj mjeri socijalno distanciranje (fizički razmak 1,5 metra), kao i pojačana osobna higijena i higijena prostora.

Obzirom na dob djece neminovno može dolaziti do određenih odstupanja uslijed razvojnih značajki pojedine dobi.

ORGANIZACIJA RADA:

U odgojno-obrazovnoj skupini uključit će se između 15 i 20 djece (što ne znači da je 20 djece maksimalan broj po skupini).

Svaka odgojno-obrazovna skupina boravi u jednoj odgovarajućoj prostoriji, izbjegava se fizički kontakt s djecom, roditeljima i drugim djelatnicima ustanove.

Kroz glavni ulaz ulazit će zaposlenici uz mjere koje će pratiti zadužena stručna osoba te će roditelji na istom ulazu predati dijete drugoj dežurnoj osobi od 6:30 do 8:00 sati.

Roditelji/skrbnici dužni su izmjeriti tjelesnu temperaturu djetetu svaki dan prije dolaska u ustanovu, te u slučaju povišene tjelesne temperature ne smiju dovoditi dijete u ustanovu nego se javljaju telefonom ravnatelju ustanove i izabranom pedijatru/liječniku obiteljske medicine radi odluke o testiranju i liječenju djeteta.

Svaki dan prije odlaska u ustanovu roditelj u djetetovu bilježnicu upiše vrijednost izmjerene temperature kod djeteta te je predaje dežurnoj osobi na glavnom ulazu u ustanovu.

Zbog organizacije rada i postojećih naputaka vrtić će biti zatvoren od 8:00 do 14:45 sati. Roditelji dovode i odvode djecu na način da ne ulaze u ustanovu, već dolaze do ulaza pri čemu zadržavaju distancu od najmanje 1,5 metra u odnosu na druge roditelje i djecu. Odgojitelj ili druga dežurna stručna osoba preuzima i predaje dijete roditelju ispred ulaza, primjereno dobi djeteta.

Dijete ulazi s odgajateljem tako da odlazi do garderobe, obuva papuče, skida jaknu te pere ruke sapunom i vodom prilikom ulaska u skupinu. Djeca ne nose maske niti koriste dezinfekcijska sredstva.

Odgojitelj će provoditi s djecom što je više moguće vremena na otvorenom, ali bez međusobnog druženja djece među skupinama.

Prostor u kojem djeca borave potrebno je što više provjeravati.

Spremačica ulazi u sobu dnevnog boravka (SDB) nakon izlaska djece van i provjetrava te vrši dezinfekciju površina.

Krevetići za dnevni odmor postaviti će se na propisani razmak. Prostorije će se redovito provjetravati.

Prehrana će biti organizirana na način da bude pravilno i prema preporukama porcionirana i podijeljena ovisno o uzrastu.

Izbjegavati će se ulazak u prostorije svih ostalih djelatnika koji nisu direktno uključeni u rad s djecom. Čišćenje, popravci i slično provoditi će se u periodu dok su djeca izvan skupine. U pratnji pojedinog djeteta važno je da bude uvijek ista osoba ili se izmjenjuju uvijek iste osobe – roditelji/skrbnici.

Bolesni roditelji/skrbnici ne smiju dovoditi i odvoditi djecu u/iz vrtića, niti ulaziti u unutarnje ni vanjske prostore vrtića ako imaju povišenu temperaturu, simptome respiratornih infekcija poput kašlja, kratkog daha ili koji su pod rizikom da su mogli biti u kontaktu s osobama pozitivnima na COVID-19, a naročito ako su u samoizolaciji jer tada ne smiju izlaziti iz kuće.

Bolesna djeca, djeca koja imaju povišenu tjelesnu temperaturu, simptome respiratorne infekcije ili sumnju da su bili u kontaktu s osobom pozitivnom na COVID19 ostaju kod kuće. Obveza roditelja je da svakodnevno prije dovođenja djeteta u vrtić izmjere tjelesnu temperaturu djeteta kod kuće. Rezultate mjerenja temperature roditelj dostavlja odgajatelju prilikom predaje djeteta.

ORGANIZACIJA RADA USTANOVE:

Dostavu za potrebe ustanove preuzima glavna kuharica/ekonom na vanjskim vratima suhog spremišta. Ulaz je dozvoljen iznimno serviserima i ostalim službama za čije usluge postoji neodgodiva potreba uz propisane mjere dezinfekcije.

SPREMAČICE I ČIŠĆENJE:

Spremačica iz jutarnje smjene prva ulazi u vrtić. Spremačica iz poslijepodnevne smjene zadnja izlazi iz vrtića i dezinficira sve korištene površine.

Dezinficijensi za ruke osoblja nalaziti će se na glavnom ulazu. Dezinficijensi se nanose na suhe dlanove. Na ulazima se nalaze i tepisi s propisanim dezinfekcijskim sredstvima.

Zaposlenicima će se pri dolasku i odlasku na posao mjeriti temperatura beskontaktnim toplomjerom te unositi u evidencijsku knjigu.

Djelatnik koji ima povišenu temperaturu iznad 37,2 C odmah napušta radno mjesto ili se javlja telefonom ravnateljici da neće doći na posao te se javlja izabranom liječniku.

Dežurna osoba prilikom preuzimanja i predaje djeteta obvezana je nositi zaštitnu masku. U drugim situacijama opcionalno. Rukavice se ne preporučaju prilikom rada s djecom.

ČIŠĆENJE PROSTORA:

Dodirne točke, kao što su ručke na vratima, ručke na prozorima, radne površine, tipkovnice, konzole, slavine u toaletima i kuhinji, tipke vodokotlića, daljinske upravljače, prekidače za struju, zvona na vratima te druge dodirne površine koje koristi veći broj osoba neophodno je dezinficirati svaka 2-3 sata, a najmanje 3 puta dnevno. Preporučuje se izbjegavati korištenje klimatizacijskih i ventilacijskih uređaja. Čišćenje se provodi u vrijeme kad su djeca na dvorištu ili nakon odlaska djece.

Zaposlenici će koristiti svoje ormariće u garderobnim prostorima i prilagoditi se datim naputcima.

DIDAKTIČKA OPREMA I IGRAČKE:

Dati ćemo prednost opremi glatkih i tvrdih površina koji se lako peru, dezinficirati na dnevnoj bazi te sušiti na suncu.

SUMNJA NA COVID-19:

U slučaju sumnje na kontakt djelatnika sa zaraženim ili oboljelim od COVID-19 ili drugog razloga za sumnju da se kod djelatnika radi o zarazi COVID-19, kod povišene tjelesne temperature i/ili simptoma respiratorne infekcije (kašalj, kratak dah), djelatnik odmah:

- telefonom obavještava ravnateljicu,

- telefonom obavještava izabranog liječnika zbog utvrđivanja potrebe za bolovanjem,

- udaljava se s radnog mjesta ili ne dolazi na posao, te ga na radnom mjestu mijenja drugi odgajatelj koji je u pričuvi.

Ravnatelj ustanove o sumnji na COVID-19 kod zaposlenika ili djece telefonom obavještava nadležnog epidemiologa.

Buje, 27.05.2020.

Ravnateljica:

Francesca Deklić